
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 77
din 27 martie 2014
privind aprobarea contractului de închiriere pentru imobilul din Sighişoara, str. Horea nr. 9, în care funcţionează Grădiniţa cu program normal nr.3 Sighişoara – structură a 
Grădiniţei cu Program Prelungit Târnava Sighişoara
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5966/14.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresele înregistrate la Municipiul Sighişoara sub nr. 24804/19.12.2013, 762/14.01.2014, 1465/21.01.2014, respectiv nr. 1680/23.01.2014, formulate de d-na Misselbacher Thea Gertraud şi d-na Reichrath Gertrud Edda, proprietare ale imobilului situat în Municipiul Sighişoara, str. Horea, nr. 9, imobil utilizat de Grădiniţa cu program normal nr.3 Sighişoara – structură a Grădiniţei cu Program Prelungit Târnava Sighişoara, cu referire la închirierea în continuare a acestui imobil, dat fiind faptul că, contractul de închiriere nr. 335/2009 încetează la data de 31.03.2014;

Având în vedere prevederile Legii nr. 1/2011, Legea educaţiei naţionale, cu modificările şi completările ulterioare;
Având în vedere prevederile art. 555 – 562 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5964/14.03.2014, prin care se propune aprobarea contractului de închiriere pentru imobilul situat în Municipiul Sighişoara, str. Horea, nr. 9, utilizat de Grădiniţa cu program normal nr.3 Sighişoara – structură a Grădiniţei cu Program Prelungit Târnava Sighişoara, îndeplinindu - se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „d”, alin. (6) lit. „a” punctul 1 şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

  Art. 1. Se aprobă contractul de închiriere, încheiat între Misselbacher Thea Gertraud şi Reichrath Gertrud Edda, în calitate de proprietare, în cote de ½ parte fiecare şi Grădiniţa cu program prelungit „Târnava” Sighişoara, în calitate de chiriaş, având ca obiect închirierea imobilului situat în Municipiul Sighişoara, str. Horea, nr. 9, înscris în C.F. nr. 2628, sub nr. top 2278, 2279, compus din corpul principal de cladire, în suprafaţă utilă de 328 mp. şi terenul aferent, în suprafaţă de 1492 mp., imobil cu destinaţia de grădiniţă, în care funcţionează Grădiniţa cu program normal nr.3 Sighişoara – structură a Grădiniţei cu Program Prelungit Târnava Sighişoara, anexa nr. 1 la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia, Misselbacher Thea Gertraud şi Reichrath Gertrud Edda şi Grădiniţa cu Program Prelungit Târnava Sighişoara.

Art. 3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţiei Administrarea Patrimoniului;
  1 ex. Misselbacher Thea Gertraud;

  1 ex. Reichrath Gertrud Edda; 
  1 ex.Grădiniţa cu Program Prelungit Târnava Sighişoara.

10 ex. 
I.R./G.V.
